Facebook

Facebook iya nya media rama enggau servis jaring rama ti diempu konglomerat teknologi Amerika Meta. Digaga dalam taun 2004 ulih Mark Zuckerberg enggau empat iku agi nembiak Kolej Harvard sereta kaban sebilik Eduardo Saverin, Andrew McCollum, Dustin Moskovitz, enggau Chris Hughes, nama iya datai ari direktori bup mua ti suah diberi ngagai nembiak universiti Amerika. Keterubah iya nyadi kaban semina ungkup nembiak Harvard aja, lalu berinsur ngerembai ngagai universiti bukai di Amerika Utara. Kenyau ari taun 2006, Facebook ngemendarka semua orang ngerejista diri ari umur 13 taun, kelimpah ari ba sekeda menua, ke alai umur iya nya 14 taun. Naka bulan Disember 2022, Facebook madahka diri ngempu urung 3 billion penguna aktif ninting bulan. Naka bulan Oktober 2023, Facebook ba penuduk ketiga pemadu mayuh dilawa ba dunya, enggau 22.56% trafik iya datai ari Amerika Syarikat. Iya nyadi app mobile ti pemadu mayuh didownload ba taun 2010-an.

 Kereban sanding